# Henkilökohtainen tietokoneVAIO Fit 15ESVF1531/SVF1541

## Tietoja varmuuskopiointitavoista

Voit varmuuskopioida tärkeitä tietoja käyttämällä Windowsin Varmuuskopioi ja palauta -toimintoa.

Voit tehdä varmuuskopioinnin monella eri tavalla, kuten jäljempänä on kuvattu.

### Tiedostojen varmuuskopiointi

Voit valita VAIO-tietokoneesta kansiot ja tiedostot, jotka haluat varmuuskopioida ulkoiselle kiintolevylle.

Windowsin ohje ja tuki (Windowsin ohje ja tuki: avaaminen) sisältää lisätietoja tietojen varmuuskopioinnista.

### Järjestelmän varmuuskopiointi näköistiedostoksi

Voit luoda varmuuskopion VAIO-tietokoneen koko järjestelmästä. Jos sisäinen tallennuslaite tai tietokone lakkaa toimimasta, voit palauttaa näköistiedoston avulla tietokoneen siihen tilaan, jossa se oli varmuuskopioitaessa.

Tarvitset järjestelmän näköistiedoston luomiseen lisävarusteena hankittavan kiintolevyn, joka on alustettu NTFS-muotoon. Voit varmuuskopioida järjestelmän näköistiedoston myös optisille levyille, kuten Blu-ray Disc- tai DVD-levyille.

Windowsin ohje ja tuki (Windowsin ohje ja tuki: avaaminen) sisältää lisätietoja järjestelmän näköistiedoston luomisesta.

#### Huomautus

- Sony ei palauta eikä korvaa mitään hävinneitä tai vahingoittuneita tietoja missään tapauksessa (kuten VAIO-tietokoneen vikaantuessa).

- Luo palautusväline pian VAIO-tietokoneen ostamisen jälkeen. Jos tietokoneessa ilmenee toimintahäiriö, etkä voi käyttää Windows-toimintoa tietojen varmuuskopiointiin, voit varmuuskopioida tiedot palautusvälineen sisältämän varmuuskopiointityökalun avulla.

  Lisätietoja palautusvälineen luomisesta on kohdassa Palautusvälineen luominen.

#### Vihje

- Jos VAIO-tietokoneessa ei ole levyasemaa, tietokoneeseen on kytkettävä ulkoinen laite, kuten ulkoinen kiintolevy, tai DVD-asema tai C:-aseman kokoa on muutettava ja tietokoneeseen on luotava uusi osio ennen varmuuskopiointia. Lisätietoja on kohdassa Osioiden luominen.

Siirry sivun alkuun

### Aiheeseen liittyvää

- Tietoja varmuuskopioinnista
- Tietojen varmuuskopiointi, kun Windowsia ei voi käynnistää
- Tietojen palauttaminen VAIO Data Restore Tool -sovelluksella
- Järjestelmätiedostojen palauttaminen palautuspisteen avulla, kun Windowsia ei voi käynnistää

Siirry sivun alkuun