# Henkilökohtainen tietokoneVAIO Fit 15ESVF1531/SVF1541

## Asianmukaisen työympäristön luominen

Tässä osassa on ohjeita VAIO-tietokoneen sijoittamisesta ja ergonomisesta käytöstä.

### VAIO-tietokoneen sijoittamisohjeita

Huomioi seuraavat seikat, kun sijoitat VAIO-tietokonetta:

- Virtalähde ja tarvittavat portit ovat helposti käytettävissä.

- Tietokoneen ympärillä on riittävästi tilaa.

- Tietokone on riittävän leveällä tasaisella pinnalla ja näet tietokoneen näytön selvästi tietokonetta käyttäessäsi.

- Voit sijoittaa tietokoneen eteesi niin, että voit istua suorassa ja pitää kätesi lattian suuntaisesti.

### VAIO-tietokoneen sijoittamisrajoituksia

VAIO-tietokoneen sijoittaminen huonosti saattaa aiheuttaa vaurioita ja toimintahäiriöitä. Älä pane tietokonetta paikkaan, jossa se voi altistua:

- suoralle auringonvalolle

- magneettisille esineille tai magneettisuudelle

- lämmönlähteille, kuten asuntojen lämmitysjärjestelmille

- pölylle

- suurelle kosteudelle

- huonolle ilmastoinnille

#### Huomautus

- Ilmanpoistoaukon alue saattaa kuumeta runsaasti VAIO-tietokonetta käytettäessä. Ole varovainen, jos kosketat sitä.

- Älä aseta ilmanpoistoaukon lähelle esineitä, jotka saattavat tukkia sen.

#### Vihje

- VAIO-tietokone käyttää korkeataajuisia radiosignaaleja, jotka saattavat häiritä radio- ja televisiovastaanottoa. Mikäli näin tapahtuu, siirrä tietokone sopivalle etäisyydelle radiosta tai televisiosta.

### Ergonomiaa koskevia ohjeita

Ota seuraavat ergonomiset ohjeet huomioon aina, kun se on mahdollista.

#### Huonekalut ja asento

Istu tuolissa, jossa on hyvä selkänoja. Säädä tuolin korkeus siten, että jalkasi ovat tasaisesti lattiassa. Jalkatuki saattaa tehdä asennostasi mukavamman.

Istu rennosti, suorassa asennossa ja vältä kumartumasta eteenpäin tai nojaamasta liikaa taaksepäin.

#### Tietokoneen näytön katselukulma

Kallista näyttö sopivaan katseluasentoon. Varmista, että tietokoneen näyttö on silmien tasolla tai hieman sitä alempana, kun istut VAIO-tietokoneen edessä. Säädä myös näytön kirkkaus sopivaksi.

Voit vähentää silmiesi jännittymistä ja lihasten väsymistä kallistamalla tietokoneen näytön oikeaan asentoon ja säätämällä näytön kirkkautta.

#### Valaistus

Valitse tila, jossa ikkunat ja valot eivät häikäise tai aiheuta heijastumia tietokoneen näyttöön. Epäsuoran valaistuksen käyttö estää tietokoneen näytössä näkyvät kirkkaat pisteet. Sopiva valaistus lisää käyttömukavuutta ja tehostaa työskentelyä.

#### Huomautus

- Mekaanisten vaurioiden välttämiseksi älä paina VAIO-tietokonetta voimakkaasti, kun säädät katselukulmaa.

#### Vihje

- Nämä samat ohjeet koskevat myös ulkoisen näytön käyttöä.

### VAIO-tietokoneen käsittelemiseen liittyviä huomautuksia

Voit välttää VAIO-tietokoneen toimintahäiriöitä ja vahingoittumista noudattamalla seuraavia ohjeita.

- Aseta VAIO-tietokone varovasti ja tasaiselle pinnalle iskujen välttämiseksi.

- Sammuta VAIO-tietokone aina, kun siirrät sitä. Käynnissä olevan tietokoneen siirtäminen saattaa aiheuttaa kiintolevyn toimintahäiriöitä. Irrota kaikki tietokoneeseen kytketyt kaapelit, ennen kuin siirrät tietokonetta.

- Älä pudota tai kolhi VAIO-tietokonetta. Jo pienetkin iskut ja vähäinen tärinä saattavat aiheuttaa kiintolevyn toimintahäiriöitä.

- Älä sijoita VAIO-tietokonetta epävakaaseen asentoon.

Siirry sivun alkuun