# Henkilökohtainen tietokoneVAIO Fit 15ESVF1531/SVF1541

## Akun käyttöön liittyviä huomautuksia

Lue seuraavat akun oikeaa käyttöä koskevien varotoimien kuvaukset huolellisesti ennen akun käyttämistä.

### Tietoja akusta

- Tietokoneen mukana toimitettu akku on tarkoitettu VAIO-tietokoneelle.

- Käytä oman turvallisuutesi takia vain tietokoneen mukana toimitettua akkua tai Sony määritysten mukaista lisävarusteena saatavaa akkua.

- Turvallisuussyistä akun lataaminen voi keskeytyä suurissa tai alhaisissa lämpötiloissa.

- Akkua ei ole ladattu täyteen toimitushetkellä.

- Kun akkua käytetään tai ladataan, se lämpenee. Tämä on normaalia, eikä siitä ole syytä huolestua.

- Älä käytä VAIO-tietokonetta, kun siinä ei ole akkua, sillä se voi aiheuttaa tietokoneen toimintahäiriöitä.

### Tietoja akun tyhjenemisestä

Lataamisen jälkeen akun varaus purkautuu vähitellen, vaikka sitä ei käytettäisi. Jos akkua ei käytetä pitkään aikaan, sen varaus voi tyhjentyä. On suositeltavaa ladata akku ennen käyttöä.

### Tietoja akun käyttöiästä

Akun käyttöikä vaihtelee tietokoneen käytön ja asetusten mukaan.

### Tietoja akun tehon heikkenemisestä ja akun vaihtamisesta

- Akku on kulutustarvike. Sen kapasiteetti heikkenee vähitellen toistuvien lataus- ja purkautumisjaksojen takia ja käytön tai varastoinnin aikaisen ympäristön lämpötilan mukaan. Sen seurauksena täyteen ladatun akun käyttöaika lyhenee jatkuvasti, kunnes akun käyttöikä on lopussa.

- Jos akku tyhjenee nopeasti myös täyteen lataamisen jälkeen tai se on kulunut loppuun, vaihda akku uuteen.

### Akun varauksen loppuminen

Jos akkuvirta loppuu eikä VAIO-tietokonetta ole kytketty pistorasiaan, tietokoneen virransaanti lakkaa ja kaikki tallentamattomat tiedot häviävät.

Kun käytät VAIO-tietokonetta akkuvirralla, tallenna tiedot usein.

Siirry sivun alkuun

### Aiheeseen liittyvää

- Virtalähteen käyttämiseen liittyviä huomautuksia

Siirry sivun alkuun