# Henkilökohtainen tietokoneVAIO Fit 15ESVF1531/SVF1541

## Tietoja aluekoodeista (Optisen levyaseman sisältävät mallit)

Seuraavassa taulukossa on luettelo DVD-aluekoodeista, jotka määrittävät, millä alueilla DVD-levyä voi toistaa.

Voit tarkistaa seuraavissa maissa tai seuraavilla alueilla myytävien DVD-levyjen aluekoodit.

1. USA, Kanada
2. Eurooppa, Lähi-Itä, Etelä-Afrikka, Japani
3. Kaakkois-Aasia, Taiwan, Etelä-Korea, Hongkong
4. Keski-Amerikka, Etelä-Amerikka, Meksiko, Australia, Uusi-Seelanti
5. Pohjois-Afrikka, Aasia, Venäjä, Ukraina, Valko-Venäjä, Intia
6. Kiina
7. Varattu tulevaa käyttöä varten
8. Kansainväliset lentokoneet, risteilyalukset, kokouskeskukset jne.

Ennen kuin toistat DVD-videota ensimmäisen kerran VAIO-tietokoneella, tee seuraavat toimet ennen levyn asettamista levyasemaan:

1. Avaa Tietokone. (Lisätietoja siitä, miten Tietokone avataan, on kohdassa Sovellukset, Asetukset ja Tiedostot: etsiminen ja avaaminen/käynnistäminen.)
2. Napsauta hiiren kakkospainikkeella optisen levyaseman kuvaketta ja valitse Ominaisuudet.
3. Valitse Laitteisto-välilehti.
4. Valitse optinen levyasema Kaikki levyasemat -luettelosta ja valitse sitten Ominaisuudet.
5. Valitse DVD-alue-välilehti.
6. Valitse luettelosta oikea alue ja valitse sitten OK.

#### Huomautus

- Aluekoodia voi vaihtaa, mutta vaihtokertojen määrä on rajoitettu. Kun sallitut vaihdot on tehty, käytössä oleva aseman aluekoodi määritetään pysyväksi, eikä sitä voi enää vaihtaa. VAIO-tietokoneen uudelleenmääritys ei palauta vaihtokertojen määrää.

- Takuu ei kata aseman aluekoodiasetuksen muuttamisesta aiheutuvia ongelmia.

Siirry sivun alkuun

### Aiheeseen liittyvää

- Tuetut levyt (optisen levyaseman sisältävät mallit)

Siirry sivun alkuun